সেনানিবাস
সেনানিবাস (ক্যান্টনমেন্ট নামেও পরিচিত) সামরিক বাহিনী কিংবা পুলিশ বাহিনীর আবাসস্থল বিশেষ। ফরাসী শব্দ ক্যান্টন থেকে ক্যান্টনমেন্ট শব্দটির উৎপত্তি ঘটেছে। ক্যান্টন শব্দের অর্থ কোণ বা জেলা যা সুইজারল্যান্ডের ক্যান্টন নাম থেকে এসেছে। প্রায়শঃই ক্যান্টনমেন্টকে সংক্ষেপে ক্যান্টঃ নামে অভিহিত করা হয়। দক্ষিণ এশিয়ার দেশগুলোয় সেনানিবাসকে স্থায়ী সামরিক আবাসস্থল হিসেবে গণ্য করা হয়। বাংলাদেশ, ভারত, পাকিস্তান, দক্ষিণ আফ্রিকা, সিঙ্গাপুর, ঘানা, শ্রীলঙ্কা এবং নেপালে সামরিক বাহিনীর সেনানিবাস দেখতে পাওয়া যায়।